《行朝早春侍师门宴西溪席上作》
唐代·殷文圭

西溪水色净于苔，画鹢横风绛帐开。弦管旋飘蓬岛去，

公卿皆是蕊宫来。金鳞掷浪钱翻荇，玉爵粘香雪泛梅。

三榜生徒逾七十，岂期龙坂纳非才。

作者简介：殷文圭（？～920年），字表儒，小字桂郎，一说又名举（见《宋类苑》 [2] ），池州青阳人。初居九华，刻苦于学，所用墨池，底为之穿。与杜荀鹤、顾云友善。殷文圭能诗，著述甚富。有《登龙集》、《冥搜集》、《从军稿》等，惜多散逸。子殷崇义，仕南唐，亦以诗文名世。